Ludvig H. Faye

Ludvig Hope Faye (født 4. mars 1931, død 1. juni 2017) var en norsk rektor og politiker (H).

Han var Mandals ordfører fra 1972 til 1975 og Vest-Agders fylkesordfører fra 1988 til 1995. Da han gikk av som fylkesordfører hadde Faye hatt 35 år i kommune- og fylkespolitikk og vært medlem av Vest-Agder fylkesting i 20 år. Fra 1977 til 1981 var han vararepresentant til Stortinget. 

Han ble tildelt Kongens fortjenstmedalje i 2009.

Han var sønn av Gunnar Havig Faye, som var lærer, speiderleder og aktiv i misjonsarbeidet i Norsk Luthersk Misjonssamband, og hustru Astrid Hope. Morfaren var lekpredikanten og misjonssambandets generalsekretær Ludvig Hope, og morbroren var stortingsmannen Sverre Hope. Farfaren var sogneprest Jacob Aall Faye, og oldefaren (farmors far) var lensmann og stortingsmann Christian Møinichen Havig.

Referanser

Eksterne lenker 
 

Ordførere i Mandal
Høyre-politikere i Vest-Agder
Personer fra Mandal kommune
Fylkesordførere fra Høyre
Norske skoleledere
Fylkesordførere i Vest-Agder